Document ID: /roh_data/filtered/fineweb-2-filterrobots_roh.jsonl.gz/65339

Spargnar dapli ch'il cussegl federal
- Venderdi, 27.2.2015, 19:44
Las cifras cotschnas da la confederaziun fan quitads a la cumissiun da finanzas dal cussegl naziunal, en spezial perquai ch'il ferm franc svizzer pudess anc agravar la situaziun.
Perquai pretenda la cumissiun ch'il cussegl federal planiseschia dapli mesiras da spargn che previs ed ha inoltrà ina moziun per spargnar fin ad 1,5 milliardas francs ils onns 2017 fin 2019. Quai duai succeder cun desister da tschertas incumbensas.
Refusà ha la cumissiun pretensiuns da spargnar tar il persunal da la confederaziun e da limitar las expensas federalas sin 64 milliardas francs ad onn.
RR novitads 20:00